ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ อย. 18/2545เรื่อง การประกอบกิจการอื่นของบริษัทหลักทรัพย์ประเภทการเป็นนายหน้าระหว่างผู้ค้าหลักทรัพย์โดยที่มาตรา 98(8) แห่งพระราชบัญญัติหลักทรัพย์และตลาดหลักทรัพย์ พ.ศ. 2535กําหนดห้ามมิให้บริษัทหลักทรัพย์ประกอบกิจการอื่นใดที่มิใช่ธุรกิจหลักทรัพย์ในประเภทที่ได้รับอนุญาตเว้นแต่จะได้รับอนุญาตจากคณะกรรมการ ก.ล.ต. และคณะกรรมการ ก.ล.ต. ได้มีมติอนุญาตให้บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ประกอบกิจการอื่นได้ตามหลักเกณฑ์ เงื่อนไข และวิธีการที่กําหนด สํานักงานคณะกรรมการกํากับหลักทรัพย์และตลาดหลักทรัพย์จึงขอแจ้งมติคณะกรรมการ ก.ล.ต. ดังกล่าวให้ทราบโดยทั่วกันดังต่อไปนี้ข้อ 1 ในประกาศนี้-----------------"บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์"ผู้ค้าหลักทรัพย์" หมายความว่า(1) ผู้ได้รับใบอนุญาตประกอบธุรกิจหลักทรัพย์ประเภทการค้าหลักทรัพย์(2) ผู้ได้รับอนุญาตประกอบธุรกิจหลักทรัพย์ประเภทการค้าหลักทรัพย์ตามกฎหมายต่างประเทศ(3) ธนาคารแห่งประเทศไทย"ผู้บริหาร" หมายความว่า กรรมการ ผู้จัดการ กรรมการบริหาร รองผู้จัดการ ผู้ช่วยผู้จัดการ ผู้อํานวยการฝ่าย หรือผู้ซึ่งดํารงตําแหน่งเทียบเท่าที่เรียกชื่ออย่างอื่น และให้หมายความรวมถึงบุคคลที่ได้ทําสัญญาให้มีอํานาจทั้งหมดหรือบางส่วนในการจัดการด้วย"อนุพันธ์" หมายความว่า สัญญาที่มีมูลค่าเปลี่ยนแปลงตามมูลค่าของสินค้าอ้างอิงหรือระดับตัวเลขของตัวแปรอ้างอิง หรือเหตุการณ์ที่เกี่ยวข้องกับสินค้าอ้างอิงหรือตัวแปรอ้างอิง"ซื้อขายอนุพันธ์" หมายความว่า เข้าผูกพันตามอนุพันธ์"สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ 2 ในกรณีที่สํานักงานพบว่าบริษัทหลักทรัพย์ใดฝ่าฝืนหรือไม่ปฏิบัติตามประกาศนี้หรือตามระเบียบวิธีปฏิบัติที่บริษัทหลักทรัพย์กําหนดหรือมีพฤติกรรมที่ไม่เหมาะสม สํานักงานอาจสั่งให้บริษัทหลักทรัพย์นั้น แก้ไข กระทําการ หรืองดเว้นกระทําการใด ๆ ภายในระยะเวลาที่สํานักงานกําหนดก็ได้หากบริษัทหลักทรัพย์ไม่ดําเนินการภายในระยะเวลาดังกล่าว คณะกรรมการ ก.ล.ต. อาจพิจารณาเพิกถอนการอนุญาตให้ประกอบกิจการอื่นนั้นได้หมวด 1การให้บริการเป็นนายหน้าหรือตัวแทนระหว่างผู้ค้าหลักทรัพย์เพื่อการซื้อขายตราสารแห่งหนี้ที่ไม่ใช่หลักทรัพย์ข้อ 3 ให้บริษัทหลักทรัพย์ให้บริการเป็นนายหน้าหรือตัวแทนระหว่างผู้ค้าหลักทรัพย์เพื่อการซื้อขายตราสารแห่งหนี้ที่ไม่ใช่หลักทรัพย์ดังต่อไปนี้ได้(1) บัตรเงินฝาก(2) ตั๋วเงิน(3) ตราสารแห่งหนี้อื่นตามที่สํานักงานประกาศกําหนดข้อ 4 ในการให้บริการตามหมวดนี้ ให้บริษัทหลักทรัพย์ปฏิบัติตามหลักเกณฑ์ที่กําหนดในประกาศคณะกรรมการ ก.ล.ต. ว่าด้วยหลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการเป็นนายหน้าระหว่างผู้ค้าหลักทรัพย์ด้วยโดยอนุโลมหมวด 2การให้บริการเป็นนายหน้าเพื่อการทําธุรกรรมอื่นระหว่างผู้ค้าหลักทรัพย์ข้อ 5 ให้บริษัทหลักทรัพย์ให้บริการเป็นนายหน้าเพื่อการทําธุรกรรมอื่นระหว่างผู้ค้าหลักทรัพย์ดังต่อไปนี้ได้(1) การซื้อหรือขายหลักทรัพย์โดยมีสัญญาขายหรือซื้อคืน (repurchase agreement)(2) การซื้อขายอนุพันธ์เฉพาะที่มีสินค้าอ้างอิงหรือตัวแปรอ้างอิงดังต่อไปนี้(ก) ตราสารแห่งหนี้(ข) เงินตราสกุลใด ๆ(ค) อัตราดอกเบี้ย(ง) สินค้าอ้างอิงหรือตัวแปรอ้างอิงอื่นตามที่สํานักงานประกาศกําหนด(3) การซื้อหรือขายเงินตราต่างประเทศข้อ 6 ในการให้บริการตามหมวดนี้ ห้ามมิให้บริษัทหลักทรัพย์เข้าเป็นคู่สัญญากับผู้ค้าหลักทรัพย์ เว้นแต่เป็นกรณีที่เกิดความผิดพลาดจากการให้บริการ และบริษัทหลักทรัพย์ได้ทําธุรกรรมในทางตรงกันข้ามเพื่อปลดภาระหรือสิทธิ (close out position) ตามสัญญาในโอกาสแรกที่ทําได้ข้อ 7 ในกรณีที่มีเหตุจําเป็นและสมควรให้สํานักงานมีอํานาจประกาศกําหนดหลักเกณฑ์ที่บริษัทหลักทรัพย์ต้องปฏิบัติในการให้บริการตามหมวดนี้เพิ่มเติมได้ประกาศ ณ วันที่ 18 กรกฎาคม พ.ศ. 2545(นายประสาร ไตรรัตน์วรกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์